Document ID: 31996L0012

Komisijas Direktīva 96/12/EK
(1996. gada 8. marts),
ar ko groza Padomes Direktīvu 91/414/EEK par augu aizsardzības līdzekļu laišanu tirgū
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 95/36/EK [2], un jo īpaši tās 18. panta 2. punktu,
tā kā Direktīvas 91/414/EEK II un III pielikumā ir izklāstītas prasības attiecībā uz materiāliem, kuri pieteikuma iesniedzējiem attiecīgi jāiesniedz aktīvās vielas iekļaušanai šīs direktīvas I pielikumā un augu aizsardzības līdzekļa atļaujas saņemšanai;
tā kā Direktīvas 91/414/EEK II un III pielikumā pieteikuma iesniedzējiem ir cik vien iespējams precīzi jānorāda pieprasītā informācija, piemēram, apstākļi, nosacījumi un tehniskie protokoli, atbilstīgi kuriem jāsagatavo dažas ziņas; tā kā šie noteikumi būtu jāievieš tūdaļ pēc tam, kad tie ir pieejami, lai pieteikuma iesniedzēji tos varētu izmantot savu failu sagatavošanā;
tā kā tagad ir iespējams noteikt lielāku precizitāti datu prasībām par vides toksikoloģijas pētījumiem attiecībā uz Direktīvas 91/414/EEK II pielikuma A daļas 8. punktā paredzēto aktīvo vielu;
tā kā tagad arī iespējams noteikt lielāku precizitāti datu prasībām par vides toksikoloģijas pētījumiem attiecībā uz Direktīvas 91/414/EEK III pielikuma A daļas 10. punktā paredzēto augu aizsardzības līdzekli;
tā kā šajā direktīvā paredzētie pasākumi saskan ar Pastāvīgās augu veselības komitejas atzinumu,
IR PIEŅĒMUSI ŠO DIREKTĪVU.
1. pants
Direktīvu 91/414/EEKgroza šādi.
1. II pielikuma A daļas 8. punktu "Vides toksikoloģijas pētījumi par aktīvo vielu" aizstāj ar šeit minēto I pielikumu.
2. III pielikuma A daļas 10. punktu "Vides toksikoloģijas pētījumi" un 11. punktu "9. un 10. punkta kopsavilkums un novērtējums" aizstāj ar šeit minēto II pielikumu.
2. pants
Dalībvalstīs stājas spēkā normatīvie un administratīvie akti, kas vajadzīgi, lai līdz 1997. gada 31. martam izpildītu šīs direktīvas prasības. Par to dalībvalstis tūlīt informē Komisiju.
Kad dalībvalstis pieņem šīs normas, tajās ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka kārtību, kā izdarīt šādas atsauces.
3. pants
Šī direktīva stājas spēkā 1996. gada 1. aprīlī.
4. pants
Šī direktīva ir adresēta dalībvalstīm.
Briselē, 1996. gada 8. martā

Labels: 20
3
0
6